| Papagaio |
| --- |
| Guacamaio azul e amarelo e *Ara chloropterus*. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Psittaciformes |
| Superfamilia: | Psittacoidea |
| Familia: | **Psittacidae**Illiger, 1811 |

 |
| Subfamilias |
| Psittacinae
Arinae |

Un **papagaio** é calquera das aves pertencentes á familia Psittacidae (psitácidos). Teñen un peteiro curvo e unha mandíbula superior que ten unha mobilidade leve e que se xunta co cranio; tamén presenta unha postura xeralmente erguida.

Xunto coa familia da cacatúa (Cacatuidae), a familia do papagaio pertence á orde dos Psittaciformes.

As aves da familia do papagaio poden ser encontradas na maioría dos lugares que posúen clima cálido, incluíndo a India, Sueste de Asia e África occidental, e unha especie, agora extinta, nos Estados Unidos (a Carolina Parakeet). Non obstante, as poboacións máis grandes da especie do papagaio son orixinarias de Australasia, de América do Sur e de América Central.

Moitas especies poden imitar a conversación humana e outros sons. A investigadora Irene Pepperberg publicou traballos sobre a capacidade de aprendizaxe dun papagaio gris africano chamado Alex, que foi adestrado para utilizar palabras co obxectivo de identificar obxectos, describilos, contalos, e incluso contestar a preguntas complexas, por exemplo, "cantos cadrados vermellos hai?" (cunha exactitude do 80%). Porén, algúns eruditos sosteñen que os papagaios están simplemente repetindo palabras sen idea do significado.

Os papagaios domésticos
-----------------------

Os papagaios cómpranse normalmente como animais domésticos en moitos países. As ás destas aves córtanse a miúdo e algúns donos permiten que os paxaros paseen en liberdade polos seus fogares ou veciñanzas.

Os papagaios requiren unhas atencións mínimas: comida, auga, espazo, limpeza e, por suposto, moito cariño e atención. Unha faceta importante da domesticación dos papagaios son os chíos, cos que responden a case calquera son agudo: ambulancias, claxon de coches, choros de nenos, e, incluso, á televisión. Non obstante, non todos os papagaios son iguais: hainos máis tranquilos, menos ruidosos, máis cariñosos etc. Isto dálle a oportunidade ao dono para elixir o tipo de papagaio que máis se adapte aos seus gustos.

Aos papagaios domésticos hai que proporcionarlles unha alimentación axeitada e variada, con sementes como o millo, froita etc. Poden chegar a vivir até cen anos.

Os donos de papagaios domésticos acostuman para entreter a súa mascota:

* Comprarlle xoguetes, como aros, arrandeadoiros etc.
* xogar con el: ensinarlle a cantar ou falar, cantar ou falar con el, rascarlle a cabeza (sempre que llo permita) etc.
* Deixarlle saír da gaiola, sempre que se afixera aos seus donos e ao seu contorno.

Algunhas especies
-----------------

* **Xénero *Amazona***
* *Amazona ventralis*
* *Amazona versicolor*
* *Amazona guildingii*
* *Amazona vinacea*
* *Amazona xanthops*
* *Amazona aestiva*
* *Amazona amazonica*
* *Amazona brasiliensis*
* *Amazona farinosa*
* *Amazona rhodocorytha*
* *Cyanoliseus patagonus*
* *Eos bornea*
* *Psittacus erithacus*

Galería de imaxes
-----------------

* Psittacus erithacus fotografado na Illa de Arousa*Psittacus erithacus* fotografado na Illa de Arousa
* Psittacus erithacus.*Psittacus erithacus*.
* Papagaio macho, no BrasilPapagaio macho, no Brasil
* Papagaio femia, no BrasilPapagaio femia, no Brasil

Notas
-----

1. ↑  Definicións no *Dicionario da Real Academia Galega* e no Portal das Palabras para *papagaio*.
2. ↑  Definicións no *Dicionario da Real Academia Galega* e no Portal das Palabras para *Psitácidos*.

|  |  |
| --- | --- |
| Control de autoridades | 
* Wd: Q8327
* EBID: ID
* GND: 4044512-4
* MAG: 2779263254
* NDL: 00564136
* NKC: ph138050

 |

|  |  |
| --- | --- |
| Identificadores taxonómicos | 
* Dyntaxa: 2003982
* EOL: 1591
* EPPO: 1PSITF
* FE: 16695
* FE-New: ID
* Fossilworks: 39358
* GBIF: 9340
* iNaturalist: 18875
* IRMNG: 104835
* ITIS: 177405
* NBN: NBNSYS0000160822
* NCBI: 9224
* Plazi: ID
* Soortenregister: 139444

 |

|  |  |
| --- | --- |
| Identificadores | 
* MeSH: D010311
* MeSH: B01.050.150.900.248.710.672
* UMLS: C1384490

 |